สังคมข่าวหุ้น
*ปัจจัยลบที่เคยกดดันตลาดฯ เริ่มคลี่คลายไปบ้าง ทั้งเทรดวอร์ ราคาน้ำมันดิบ ฯลฯ ทำให้ดัชนีปิดบวกได้ 2 วันติดต่อกัน 11.15 จุด มาที่ 1,669.79 จุด ส่วนแนวโน้มวันนี้ มีโอกาสไปต่อได้ จากโมเมนตัมเชิงบวก มีกองทุนกลับเข้ามาซื้อ แนวต้านถัดไปคือ 1,680-1,690 จุด แต่ก็ต้องระวังการขายทำกำไร เพราะเป็นวันศุกร์ ก่อนจะหยุด 2 วัน นักลงทุนบางส่วนอาจขายหุ้นออกจากพอร์ตไปบ้าง
5 ก.ย. 2562

คาเฟอีน
*ปัจจัยลบที่เคยกดดันตลาดฯ เริ่มคลี่คลายไปบ้าง ทั้งเทรดวอร์ ราคาน้ำมันดิบ ฯลฯ ทำให้ดัชนีปิดบวกได้ 2 วันติดต่อกัน 11.15 จุด มาที่ 1,669.79 จุด ส่วนแนวโน้มวันนี้ มีโอกาสไปต่อได้ จากโมเมนตัมเชิงบวก มีกองทุนกลับเข้ามาซื้อ แนวต้านถัดไปคือ 1,680-1,690 จุด แต่ก็ต้องระวังการขายทำกำไร เพราะเป็นวันศุกร์ ก่อนจะหยุด 2 วัน นักลงทุนบางส่วนอาจขายหุ้นออกจากพอร์ตไปบ้าง
*อะมานะฮ์ ลิสซิ่ง AMANAH ราคาหุ้นวิ่งรับข่าวผลประกอบการไตรมาส 3 ยังคงออกมาดี และคาดว่าสิ้นปีนี้กำไรเติบโตได้ 41% ส่วนข่าวดีที่มีส่วนช่วยดันราคาหุ้นคือ จะเข้า FTSE Micro Cap มีผลวันที่ 23 ก.ย.นี้ น่าจะมีเงินจากกองทุนไหลเข้ามาพอสมควร ส่วนราคาเป้าหมายนั้นอยู่ที่ 3.20 บาท แถมหุ้นยังมี P/E และ P/BV ยังต่ำมาก
*หุ้นกลุ่มธนาคารพาณิชย์ ราคาเริ่มจะปรับขึ้นทางเทคนิคบ้างแล้ว อย่าง KBANK บวก 3.00 บาท ปิด 159.00 บาท หลังจากราคาร่วงลงมาโดยตลอด ส่วนแบงก์กรุงเทพ BBL วิ่งขึ้นสวน XD ซะด้วย กลุ่มนักลงทุนสถาบันน่าจะทยอยเข้ามาสะสมหุ้น หลังราคาลงมาต่ำเกินไป เช่นเดียวกับไทยพาณิชย์ SCB ราคาพยายามที่จะดีดตัวกลับเช่นกัน แต่ยังมีแรงขายถ่วงไว้อยู่บ้าง ส่วนวันนี้มีโอกาสปรับขึ้นทางเทคนิคได้ และราคาหุ้นลงมาต่ำกว่าพื้นฐานมากเกินไปแล้วด้วย
*สมคิด จาตุศรีพิทักษ์ รองนายกรัฐมนตรี คาดเศรษฐกิจไทย ไตรมาส 4/2562 จะเริ่มดีขึ้น หลังเบิกจ่ายโครงการเมกะโปรเจกต์ทั้งหลายน่าจะทยอยออกมา รวมทั้งมาตรการกระตุ้นเศรษฐกิจที่ออกโดยกระทรวงการคลัง พาณิชย์ ส่วนเงินอาจจะออกไม่ทันไตรมาส 3 แต่น่าจะมาไตรมาส 4 ส่วนปัญหาเทรดวอร์น่าจะจบหลังเลือกตั้งสหรัฐฯ โน่น เพราะคาดว่าจะนำไปใช้ในการหาเสียง แต่รองนายกฯ บอกว่า ของเรานั้นน่าจะประคองอยู่ได้
*ศรีสวัสดิ์ คอร์ปอเรชั่น SAWAD ของ ธิดา แก้วบุตตา เมื่อวานนี้ (5 ก.ย.) ราคาหุ้นขึ้นไปสูงสุด 59.00 บาท สูงสุดในรอบ 1 ปี 8 เดือน ก่อนจะลงมาปิด 58.50 บาท หลังแนวโน้มไตรมาส 3 ผลประกอบการจะออกมาดีกว่าที่โบรกฯ คาด หลังมีปัจจัยหนุนจากการเข้าช่วงไฮซีซั่น และดอกเบี้ยอยู่ในช่วงขาลง เป็นประโยชน์ต่อต้นทุน SAWAD อย่างแน่นอน มีโอกาสที่โบรกฯ น่าจะดีดลูกคิด ปรับเพิ่มราคาเป้าหมาย เพราะ P/E ยังต่ำมาก 22 เท่า แถมยังมีโอกาสเติบโตได้อีกมาก
*เรื่องของการควบรวมกิจการ TBANK กับ TMB ยังเดินหน้าต่อไป เช่นเดียวกับด้านการตลาดของทั้ง 2 แบงก์ ก็ยังต่างทำหน้าที่กันไปเช่นกัน ล่าสุด TBANK จับมือกับ ลาซาด้า ประเทศไทย มอบสิทธิพิเศษให้กับผู้ถือบัตรเครดิตและบัตรเดบิตธนชาต ต้อนรับมหกรรมช้อป Lazada 9.9 Big Discovery Sale สำหรับผู้ถือบัตรเครดิตธนชาต เมื่อช้อปเต็มจำนวนผ่าน [http://www.lazada.co.xn--th%20-7dr3dug/]www.lazada.co.th และ LAZADA Mobile App สอบถามรายละเอียดที่ TBANK ทุกสาขา โทร.1770 หรือ www.thanachartbank.co.th หรือ www.facebook.com/ThanachartBank
*วอลล์สตรีท เจอร์นัล รายงานว่า ธนาคารกลางสหรัฐ (เฟด) จะปรับลดอัตราดอกเบี้ย 0.25% ในการประชุมนโยบายการเงินในวันที่ 17-18 ก.ย. หลังจากที่ได้ปรับลดอัตราดอกเบี้ย 0.25% เช่นกันในการประชุมรอบที่แล้วในวันที่ 30-31 ก.ค. ซึ่งเป็นการปรับลดอัตราดอกเบี้ยเป็นครั้งแรกนับตั้งแต่วันที่ 16 ธ.ค. 2551 ส่วนก่อนหน้านี้ นักลงทุนคาดการณ์ว่าเฟดอาจจะปรับลดอัตราดอกเบี้ยมากถึง 0.50% ในการประชุมเดือนนี้